कल मंगलवार दि॰ 07.11.17 को मार्गशीर्ष कृष्ण चतुर्थी पर आंगरक चतुर्थी मनाई जाएगी। ज्योतिषशास्त्र के अनुसार मंगलवार पर पड़ने वाली चतुर्थी को अंगारक चतुर्थी कहते हैं। शास्त्रनुसार गणेश जी का जन्म चतुर्थी तिथि पर हुआ था। इसी कारण चतुर्थी तिथि गणेशजी को अत्यधिक प्रिय है। श्रीगणेश को चतुर्थी का स्वामी बताया गया है। अंगारक चतुर्थी का संबंध भगवान गणपती के आंगरक स्वरूप अर्थात सिंदूरी स्वरूप से है। वेदव्यास जी के अनुसार मंगला चौथ पर जप, दान, अनुष्ठान दस लाख गुणा प्रभावशाली होता है। मत्स्य पुराण, नारद पुराण व गणेश पुराण जैसे शास्त्रों में आंगरकी चतुर्थी की बड़ी महिमा कही गई है।